cyanic-selkie/wikianc huggingface dataset:
মধুরিমা তুলি
ক্যারিয়ার
২০১২ সালে মুক্তিপ্রাপ্ত সিগারেট কি তারাহ চলচ্চিত্রে তিনি প্রশান্ত নারায়ণের সাথে তিন মুখ্য ভূমিকায় অভিনয় করেছেন এবং অনিক সিঙ্গালের সাথে ইংরেজি ভাষা র স্বল্পদৈর্ঘ্য চলচ্চিত্র লিথাল কমিশনে (২০১২) নায়িকার চরিত্রে অভিনয় করেছেন।
রাজু খাদকা
কোচ হিসেবে
বর্তমানে সে লিটল ফ্লাওয়ার স্কুলে ক্রিঢ়া শিক্ষক হিসেবে দায়িত্ব পালন করছেন।
মধুরিমা তুলি
ক্যারিয়ার
তিনি ২০১২ সালে মুক্তিপ্রাপ্ত কে শিবসূর্য দ্বারা পরিচালিত চলচ্চিত্র মরিচা চলচ্চিত্র অভিনয় করেছিলেন। এই চলচ্চিত্রটি একই সাথে কন্নড় ও তামিল ভাষায় তৈরি করা হয়েছিল এবং এতে তুলির বিপরীতে মিথুন তেজস্বী মুখ্য অভিনেতার চরিত্রে অভিনয় করেছিলেন।
তুলি হিন্দি থ্রিলার থ্রিডি চলচ্চিত্র ওয়ার্নিং-এ গুঞ্জন দত্ত চরিত্রে অভিনয় করেছিলেন।  তাকে হেমন্ত হেগড়ে দ্বারা পরিচালিত ও সুভাষ ঘাই দ্বারা প্রযোজিত নিম্বে হুলি চলচ্চিত্রে প্রধান চরিত্রে অভিনয় করতে দেখা গেছে। উক্ত চলচ্চিত্রে তুলি কোমল ঝা, হেগড়ে এবং নিবেদিতার পাশাপাশি প্রধান চরিত্রে অভিনয় করেছিলেন। ২০১৫ সালের অ্যাকশন চলচ্চিত্র বেবিতে তিনি অক্ষয় কুমারের স্ত্রীর ভূমিকায় অভিনয় করেছিলেন। তুলি জি টিভির রিয়ালিটি অনুষ্ঠান আই ক্যান ডু দ্যাটে অংশ নিয়েছিলেন। কুমকুম ভাগ্যে তিনি তনুর বিপরীত চরিত্রে অভিনয় করেছিলেন। তিনি কালারস টিভিতে প্রচারিত চন্দ্রকান্ত ধারাবাহিকে তিনি চন্দ্রকান্ত চরিত্রে অভিনয় করেছেন।
হানশিন টাইগারস
হানশিন টাইগারস (阪神タイガース) একটি জাপানি পেশাদার বেসবল দল। কেন্দ্রীয় লীগের অন্তর্গত । হোম গ্রাউন্ড হয়োগো প্রিফেকচারের নিশিনোমিয়া শহরের হানশিন কোশিন স্টেডিয়াম । সংক্ষিপ্ত নাম " হানশিন " এবং ডাকনাম " টাইগারস "। একে কখনো কখনো " বাঘ " বা " ফাইটিং টাইগার " বলা হয়। জাপা/নে বিদ্যমান 12টি পেশাদার বেসবল দলের মধ্যে, এটি ইয়োমিউরি জায়ান্টসের পরে দ্বিতীয় দীর্ঘতম ইতিহাস রয়েছে এবং এটি এমন একটি দল যা 1936 সালে পেশাদার বেসবল লীগ শুরু করেছিল । 1960 সাল পর্যন্ত, যুদ্ধের সময় ব্যতীত একে ওসাকা টাইগারস বলা হত ।
অপারেটিং কর্পোরেশন হল Hanshin Tigers Co., Ltd. মূল সংস্থাটি হ'ল হানশিন ইলেকট্রিক রেলওয়ে ( হ্যাঙ্কিউ হানশিন হোল্ডিংসের একটি সহায়ক )৷
পাঁচটি লিগ জয় (জয়ের সংখ্যায় 5তম স্থান), জাপানে মাত্র একবার ( 12 টি দলের মধ্যে সর্বনিম্ন টাই ছিল ), এবং 1987 থেকে 2001 পর্যন্ত, 15টি মরসুমের মধ্যে 10 বার নীচে ডুবে যাওয়ার অন্ধকার যুগ । আমি অনুভব করেছি, লিগটি প্রতিষ্ঠিত হওয়ার পর থেকে (1950), মোট জয়ের শতাংশ লিগে দ্বিতীয়, এবং এটি A ক্লাসে প্রবেশ করার অনেক মৌসুমে এটি একটি স্থিতিশীল শক্তি নিয়ে গর্ব করে।
ফ্যান্টাসি (১৯৩৮-এর ম্যাগাজিন)
thumbnail|দ্বিতীয় সংখ্যার প্রচ্ছদ, শিল্পী সেরগে দ্রিগিন অঙ্কিত ফ্যান্টাসি একটি ব্রিটিশ পাল্প-কল্পবিজ্ঞান ম্যাগাজিন যা ১৯৩৮ থেকে ১৯৪৯ সালের মধ্যে তিনটি সংখ্যায় প্রকাশিত হয়েছিল। সম্পাদক ছিলেন টি. ষ্ট্যানহোপ স্পৃগ; দ্বিতীয় বিশ্বযুদ্ধ শুরু হলে, তিনি আরএএফ-এ নিবন্ধিত হন এবং পত্রিকাটির প্রকাশনা বন্ধ হয়ে যায়। প্রকাশক, জর্জ নিউনেস লিমিটেড উচ্চ সম্মানী প্রদান করত, যার ফলে স্পৃগ ভাল মানের লেখা সংগ্রহ করতে পারতেন, তার মধ্যে ছিল জন উইন্ডহ্যাম, এরিক ফ্রাঙ্ক রাসেল এবং জন রাসেল ফেয়ারনের লেখা গল্প।
প্রকাশনা ইতিহাস
ব্যর্থতা সত্ত্বেও, মাত্র এক বছরের মধ্যে, নিউনেস, দ্য স্ট্যারন্ড পত্রিকার প্রকাশক, কল্পবিজ্ঞানসহ চারটি ঘরানার নতুন পাল্প পত্রিকা প্রকাশের সিদ্ধান্ত নেয়। পরিকল্পনাটি টি. ষ্ট্যানহোপ স্পৃগের অভিপ্রায়, যিনি একজন নতুন সম্পাদক হিসেবে ১৯৩৪ সালে নিউনেসে যোগদান করেছিলেন। স্পৃগ ওয়াল্টার জিলিংসের সাহায্য কামনা করলেন, যিনি একজন ব্রিটিশ কল্পবিজ্ঞান পড়ুয়া এবং ১৯৩০ সাল থেকে এর ফ্যান সার্কেলে সক্রিয় ছিলেন। পাশাপাশি ভাল গল্পের খোঁজে ছিলেন, এবং এরিক ফ্রাঙ্ক রাসেল ও জন রাসেল ফেয়ারনের কাছ থেকে গল্প আদায় করতে সমর্থ হন। তা সত্ত্বেও অন্য তিন শিরোনাম- এয়ার স্টোরিস, ওয়ার স্টোরিস এবং ওয়েষ্টান স্টোরিস সমূহ ১৯৩৫, ১৯৩৬ সালে প্রকাশিত হলেও, কল্পবিজ্ঞান শিরোনামেরটা প্রকাশ হতে বেশ বিলম্ব হয়েছিল। স্পৃগ পরবর্তীকালে স্মরণ করেন যে নিউনেসকে গল্পেরগুলোর গুরুত্ব উল্লেখ একটি স্মারকলিপি জারি করেছিলেন; যা ছিল "এই বিলম্ব লেখকদের চূড়ান্ত অস্থিরতার মধ্যে ফেলে দেবে"। প্রকল্পটি পনেরো মাস পর্যন্ত স্থগিত করা হয়।
জিলিংস পরবর্তীতে উইলিয়াম হ্যানিম্যানের অধীন কোম্পানি দ্য ওয়ার্ল্ড ওয়ারক, ১৯৩৭ সালে টেলস অব ওয়ান্ডার নামে একটি পাল্প কল্পবিজ্ঞান ম্যাগাজিন প্রকাশে প্রভাবিত হন। এটির সাফল্য নিউনেসকে তাদের আগের পরিকল্পনা অনুযায়ী কাজ করতে অনুপ্রানিত করে, এবং ১৯৩৮ সালে ফ্যান্টাসি প্রকাশিত হয়, যাতে শুধু বর্ষ উল্লেখ করা থাকত, পরবর্তী সংখ্যা ছয় মাস পর এবং তৃতীয় বা শেষ সংখ্যা প্রকাশিত হয়েছিল জুন ১৯৩৯ সালে এবং যথারীতি শুধু বর্ষ উল্লেখ করে। দ্বিতীয় বিশ্ব যুদ্ধ শুরু হলে স্পৃগ একজন বৈমানিক হিসেবে নাম লেখান, যদিও চতুর্থ সংখ্যা প্রস্তুত করা হয়েছিল, যুদ্ধের কারণে কাগজের সংভাগ বা রেশনিং শুরু হলে, নিউনেস ম্যাগাজিনটি বন্ধ করে দেবার সীদ্ধান্ত নেয়।
বিষয়বস্তু ও সমালোচনা
প্রথম সংখ্যার প্রধান গল্প ছিল এ. প্রেস্টিজিয়াকোমোর "মিনেস অব দ্য মেটাল ম্যান", যা ১৯৩৩ সালে আরগসি ব্রিটিশ পত্রিকায় প্রকাশিত গল্পের পুনর্মুদ্রন, কিন্তু বাকি সকল গল্পই ছিল নতুন। জন উইন্ডহ্যাম, এরিক ফ্রাঙ্ক রাসেল এবং জন রাসেল ফেয়ারন সহ অন্যান্য লেখকেরা কল্পবিজ্ঞান জগতের লেখক ছিলেন না, কিন্তু নিউনেসের অন্যান্য ম্যাগাজিনে লেখালেখি করতেন: জে. ই. গরডন এবং ফ্রান্সিস এইচ সিবসন। পি. ই. ক্লেটরের একটি আন্তঃনক্ষত্র ভ্রমণ নিয়ে একটি নিবন্ধ ছিল, যা স্কোপস পত্রিকায় প্রকাশিত রচনার ধারাবাহিক। নিউনেস লেখার জন্য ভালো মানের সম্মানী প্রদান করতেন, তাই তারা ভালো মানের লেখাও পেতেন, যার অধিকাংশই পরে যুক্তরাষ্ট্রে পুনপ্রকাশ হয়েছিল। তার মধ্যে ছিল উইন্ডহ্যামের "বিয়ন্ড দ্য স্ক্রিন" (কল্পবিজ্ঞান গবেষক ও সমালোচক স্যাম মস্কুইথের মতে; "একটি চিত্তাকর্ষক গল্প"); হ্যলিদি সাদারল্যান্ডের; "ভ্যালি অব ডোম"; এবং এরিক ফ্রাঙ্ক রাসেলের "ভ্যাম্পায়ার ফ্রম দ্য ভয়েড", যা ফান্টাস্টিক ম্যাগাজিনে ১৯৭২ সালে পুনঃপ্রকাশিত হয়েছিল, যা রাসেলের এজেন্ট নতুন গল্প হিসেবে পাঠিয়েছিলেন। তখন সম্পাদক টেড হোয়াইট দাবী জানালেন এটি ত্রিশ বছরের পুরনো গল্প, তিনি তখন এটি অস্বীকার করেন, পরবর্তীতে স্বীকার করেন এটি একটি পুনঃপ্রকাশ: কল্পবিজ্ঞান গবেষক মাইক এসলে রাসেলের এই গল্পের ব্যাপারে মন্তব্য করে বলেন, "সময়ের পরীক্ষায় উত্তীর্ণ"।
ফ্যান্টাসির প্রধান চিত্রশিল্পী ছিলেন সেরগে দ্রিগিন, জন্মসুত্রে একজন রুশ শিল্পী, যিনি পিয়ারসনে কাজ করতেন এবং স্কুপ-এর সকল প্রচ্ছদ তৈরি করতেনl দ্রিগিন ভেতরের অলংকরনসহ তিনটি প্রচ্ছদই করেছিলেন। যদিও; তার কাজ "সাধারন" এবং "মাঝারি মানের" হিসাবে বর্ণনা করা হয়েছে, কল্পবিজ্ঞান আর্টের গবেষক রবার্ট অয়েনবারগ তার দ্বিতীয় সংখ্যার প্রচ্ছদের প্রশংসা করেন, জি. আর ম্যালচের "উইংড টেরর" গল্পের অলংকরনকে বলা হয়ে থাকে "যথাযথ এবং তার করা সেরা কাজের অন্যতম"।
নির্ঘণ্ট বিবরন
ফ্যান্টাসি পাল্প বিন্যাসে প্রকাশিত হত, ১২৮ পৃষ্ঠা, এবং মূল্য ছিল ১/-। এর সকল সংখ্যাই সম্পাদনা করেছিলেন টি. ষ্ট্যানহোপ স্পৃগ এবং প্রকাশক ছিলেন জর্জ নিউনেস। ম্যাগাজিনটির কোন ভলিউম সংখ্যা উল্লেখ ছিল না; প্রতিটি সংখ্যায় শুধুমাত্র বর্ষ উল্লেখ থাকতো।
ইন্টারনেট প্রোটোকল টেলিভিশন
থাম্ব| এম ভিউ আইপিটিভি ডিভাইস ইন্টারনেট প্রোটোকল টেলিভিশন (আইপিটিভি) হল ইন্টারনেট প্রোটোকল (আইপি) নেটওয়ার্কের মাধ্যমে টেলিভিশন সামগ্রী সরবরাহ করা। এটি প্রথাগত টেরেস্ট্রিয়াল, স্যাটেলাইট এবং কেবল টেলিভিশন ফরম্যাটের মাধ্যমে বিতরণের বিপরীতে। ডাউনলোড করা মিডিয়ার বিপরীতে, আইপিটিভি উৎস মিডিয়াকে ক্রমাগত স্ট্রিম করার ক্ষমতা প্রদান করে। ফলস্বরূপ, একজন ক্লায়েন্ট মিডিয়া প্লেয়ারে প্রায় অবিলম্বে বিষয়বস্তু (যেমন একটি টিভি চ্যানেল) প্লে করা শুরু করতে পারে। এটি স্ট্রিমিং মিডিয়া নামে পরিচিত।
যদিও আইপিটিভি ইন্টারনেট প্রোটোকল ব্যবহার করে তা ইন্টারনেট থেকে স্ট্রিম করা টেলিভিশনের মধ্যে সীমাবদ্ধ নয় (ইন্টারনেট টেলিভিশন)। আইপিটিভি ব্যাপকভাবে গ্রাহক-ভিত্তিক টেলিযোগাযোগ নেটওয়ার্কগুলিতে সেট-টপ বক্স বা অন্যান্য গ্রাহক-প্রাঙ্গণ সরঞ্জামের মাধ্যমে শেষ-ব্যবহারকারীর প্রাঙ্গনে উচ্চ-গতির প্রবেশাধিকার চ্যানেল সহ মোতায়েন করা হয়। আইপিটিভি কর্পোরেট এবং প্রাইভেট নেটওয়ার্কগুলির আশেপাশে মিডিয়া বিতরণের জন্যও ব্যবহৃত হয়। টেলিযোগাযোগ অঙ্গনে আইপিটিভি তার চলমান প্রমিতকরণ প্রক্রিয়ার জন্য উল্লেখযোগ্য (যেমন, ইউরোপীয় টেলিকমিউনিকেশন স্ট্যান্ডার্ড ইনস্টিটিউট)।
আইপিটিভি পরিষেবাগুলি সরাসরি টেলিভিশন এবং সরাসরি মিডিয়াতে শ্রেণীবদ্ধ করা যেতে পারে, সম্পর্কিত মিথস্ক্রিয়তা সহ বা ছাড়াই; মিডিয়ার টাইম শিফটিং, যেমন, ক্যাচ-আপ টিভি (একটি টিভি অনুষ্ঠান পুনঃ প্রচার করে যা ঘন্টা বা দিন আগে সম্প্রচার করা হয়েছিল), স্টার্ট-ওভার টিভি (বর্তমান টিভি অনুষ্ঠানটি শুরু থেকে রিপ্লে করে); এবং ভিডিও অন ডিমান্ড (ভিওডি) যার মধ্যে একটি মিডিয়া ক্যাটালগের আইটেম ব্রাউজ করা এবং দেখা জড়িত।
বার্নি রজার্স
বার্নি গাই রজার্স (Barney Rogers; জন্ম: ২০ আগস্ট, ১৯৮২) হারারে এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ২০০০-এর দশকের শুরুরদিকে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
২০০০-০১ মৌসুম থেকে ২০০৫ সাল পর্যন্ত বার্নি রজার্সের প্রথম-শ্রেণীর খেলোয়াড়ী জীবন চলমান ছিল। খাঁটিমানের কৌশল অবলম্বনপূর্বক ব্যাটিংকর্মে অগ্রসর হতেন। প্রয়োজনে আক্রমণধর্মী খেলা উপহারে সচেষ্ট থাকতেন। এছাড়াও, মাঝে-মধ্যে অফ স্পিন বোলিং করতেন।
উইকেটে স্বতঃস্ফূর্ত অল-রাউন্ডার হিসেবে পরিচিতি পান ও কভার ড্রাইভ অঞ্চল দিয়ে খেলতেই স্বাচ্ছন্দ্যবোধ করেন তিনি। জিম্বাবুয়ের অনূর্ধ্ব-১৩ ও অনূর্ধ্ব-১৯ দলে খেলেছেন। ক্রিকেট খেলার পাশাপাশি হকি খেলায়ও দক্ষতার পরিচয় দিয়েছেন। অনূর্ধ্ব-২০ পর্যায়ে জিম্বাবুয়ে পক্ষে হকি খেলায় অংশ নিয়েছেন। এছাড়াও, অবসর সময়ে মৎস্য শিকার পছন্দ করেন তিনি।
ক্রিকেটপ্রিয় পরিবারে বার্নি রজার্সের জন্ম। ব্যাটিং কৌশলের উত্তরণে তার পিতা সর্বাপেক্ষা কৃতিত্বের দাবীদার। প্রকৃতপক্ষে সহজাত ডানহাতি ব্যাটসম্যান হিসেবে জন্ম নেন। তবে, পিতার পরামর্শক্রমে বামহাতে ব্যাটিংয়ে অভ্যস্ত হন। অ্যালিস্টেয়ার ক্যাম্পবেলের ন্যায় তিনিও বালক অবস্থাতেই ব্যাটিং কৌশল পরিবর্তন করেন। ব্রাইডন কান্ট্রি স্কুলে অধ্যয়ন করেন। এ পর্যায়ে শন আরভিনের সাথে তিনিও অল-রাউন্ডার হিসেবে প্রথম একাদশে খেলতেন। সেন্ট জোন্স কলেজে মাধ্যমিক শিক্ষা সমাপণ করেন। এখানে অবস্থানকালে প্রথম একাদশের নেতৃত্বে ছিলেন তিনি।
২০০১ সালে সিএফএক্স একাডেমিতে ভর্তি হন। প্রধান কোচ ডেভিড হটনকে বিমোহিত করেন। লোগান কাপে উদ্বোধনী ব্যাটসম্যান হিসেবে অংশ নেন ও পাঁচ খেলার চারটিতেই অর্ধ-শতরানের ইনিংস খেলেছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্ট ও পনেরোটি একদিনের আন্তর্জাতিকে অংশগ্রহণ করেছেন বার্নি রজার্স। ৬ জানুয়ারি, ২০০৫ তারিখে চট্টগ্রামে স্বাগতিক বাংলাদেশ দলের বিপক্ষে টেস্ট ক্রিকেটে অভিষেক ঘটে তার। ১১ মার্চ, ২০০৫ তারিখে সেঞ্চুরিয়নে স্বাগতিক দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।
২০০৩ সালে ইংল্যান্ড গমনার্থে তাকে জিম্বাবুয়ে দলের সদস্য করা হয়। কিন্তু এ সফরে তিনি মোটেই সুবিধে করতে পারেন। টেস্ট সিরিজ শেষে দেশে ফিরে আসেন। তবে, ঘরোয়া ক্রিকেটে ম্যাশোনাল্যান্ডের পক্ষে খেলায় ছন্দ ফিরে পান। ঐ বছরের শেষদিকে ওয়েস্ট ইন্ডিজের বিপক্ষে ওডিআইয়ে অভিষেক পর্ব সম্পন্ন হয় তার। তিনটি খেলায় উদ্বোধনী ব্যাটসম্যান হিসেবে মাঠে নামেন ও একটিতে অর্ধ-শতরানের ইনিংস খেলে জিম্বাবুয়ে দলকে বিজয়ী হতে ভূমিকা রাখেন।
বাংলাদেশ দলের বিপক্ষেও ইনিংস উদ্বোধনে নামেন। তন্মধ্যে, অর্ধ-শতরানের ইনিংস খেলে তৃতীয় ওডিআইয়ে জয়ের মাধ্যমে সিরিজ জয়ে দলকে নেতৃত্ব দেন। এরপর, হিথ স্ট্রিকের নেতৃত্বে বিদ্রোহী দলের সাথে যুক্ত হন ও ১৫জনের খেলোয়াড়ের অন্যতম হিসেবে জেডসিইউ তাকে বাদ দেয়। ফলশ্রুতিতে, শ্রীলঙ্কা, অস্ট্রেলিয়া ও ইংল্যান্ডের বিপক্ষে ওডিআইয়ে অংশ নেননি। গেভিন ইউইং ও চার্লস কভেন্ট্রি’র সাথে তিনিও বোর্ডের সাথে আর্থিক মতবিরোধ মিটিয়ে ফেলেন।
বাংলাদেশ গমন
২০০৫ সালে নিউজিল্যান্ডের বিপক্ষে সিরিজের পূর্বে চমৎকার রেকর্ড থাকা সত্ত্বেও তাকে মাঠের বাইরে অবস্থান করতে হয়। এরপর আর তাকে দলে রাখা হয়নি ও কোন চুক্তিতে রাখা হয়নি। আবারও আর্থিক মতবিরোধের কারণে সেপ্টেম্বর, ২০০৫ সালে জেডসিইউ তার সাথে চুক্তিছিন্ন করে। এরফলে, তিনি নিজেকে অবসরগ্রহণকারী হিসেবে ঘোষণা করেন।
অবসর
আন্তর্জাতিক ক্রিকেট থেকে অবসর নিলেও ২০০৯ সালে ম্যাশোনাল্যান্ড ঈগলসের পক্ষে তিনটি লিস্ট এ খেলায় অংশ নিয়েছিলেন।
ভারতীয় ক্রিকেটার হরভজন সিং সম্পর্কে তিনি মন্তব্য করেছিলেন যে, সিএফএক্স একাডেমি বিপক্ষে প্রস্তুতিমূলক খেলায় তিনি দূর্বোধ্য বোলার হিসেবে চিত্রিত হয়েছিলেন। জ্যাক ক্যালিস ও গ্যারি কার্স্টেনের পাশাপাশি শচীন তেন্ডুলকরকে আদর্শস্থানীয় ক্রিকেট ব্যক্তিত্ব মনে করেন যারা দলের ইনিংসের ভিত এনে দিতে সচেষ্ট ছিলেন।
পশ্চিমবঙ্গের পরিবহন ব্যবস্থা
thumb|[[ইউনেস্কো বিশ্ব ঐতিহ্য দার্জিলিং হিমালয়ান রেল।]] পশ্চিমবঙ্গে সড়কপথের মোট দৈর্ঘ্য ৯২,০২৩ কিলোমিটার (৫৭,১৮০ মাইল)। এর মধ্যে জাতীয় সড়ক ২,৩৭৭ কিলোমিটার (১,৪৭৭ মাইল), এবং রাজ্য সড়ক ২,৩৯৩ কিলোমিটার (১,৪৮৭ মাইল)। রাজ্যে সড়কপথের ঘনত্ব প্রতি ১০০ বর্গকিলোমিটারে ১০৩.৬৯ কিলোমিটার (প্রতি ১০০ বর্গমাইলে ১৬৬.৯২ মাইল); যা জাতীয় ঘনত্ব প্রতি ১০০ বর্গকিলোমিটারে ৭৪.৭ কিলোমিটারের (প্রতি ১০০ বর্গমাইলে ১২০ মাইল) থেকে বেশি। রাজ্যের সড়কপথে যানবাহনের গড় গতিবেগ ৪০-৫০ কিলোমিটার/ঘণ্টার (২৫-৩১ মাইল/ঘণ্টা) মধ্যে থাকে। গ্রাম ও শহরাঞ্চলে গতিবেগ ২০-২৫ কিলোমিটার/ঘণ্টার (১২-১৬ মাইল/ঘণ্টা) মধ্যে থাকে। এই মূল কারণ রাস্তার নিম্নমান ও রক্ষণাবেক্ষণের অভাব। রাজ্যে রেলপথের মোট দৈর্ঘ্য ৩,৮২৫ কিলোমিটার (২,৩৭৭ মাইল)। ভারতীয় রেলের পূর্ব রেল ও দক্ষিণ পূর্ব রেল ক্ষেত্রদুটির সদর কলকাতায় অবস্থিত। রাজ্যের উত্তরভাগের রেলপথ উত্তরপূর্ব সীমান্ত রেলের অন্তর্গত। কলকাতা মেট্রো ভারতের প্রথম ভূগর্ভস্থ মেট্রো রেল পরিষেবা। উত্তরপূর্ব সীমান্ত রেলের অংশ দার্জিলিং হিমালয়ান রেল একটি ইউনেস্কো বিশ্ব ঐতিহ্য হিসেবে স্বীকৃত।
সড়ক পরিবহন
পশ্চিমবঙ্গের সড়ক পথের মোট দৈর্ঘ্য ৯২,০২৩ কিমি।এর মধ্যে জাতীয় সড়ক হল ২,৫৭৮ কিমি ও রাজ্য সড়ক ২,৩৯৩ কিমি।বাকি ৮৭,০৫২ কিমি হল জেলা সড়ক ও গ্রামীণ সড়ক।জাতীয় ও রাজ্য সড়ক দ্বারা রাজ্যের বন্দরের সঙ্গে শিল্পক্ষেত্রগুলি ও শহর ভালোভাবে যুক্ত।
এই রাজ্যে দ্রুত যোগাযোগের জন্য রয়েছে এক্সপ্রেসওয়ে।পশ্চিমবঙ্গের প্রধান এক্সপ্রেসওয়ে গুলি হল দুর্গাপুর এক্সপ্রেসওয়ে,কল্যাণী এক্সপ্রেসওয়ে, কোনা এক্সপ্রেসওয়ে এবং বেলঘড়িয়া এক্সপ্রেসওয়ে।
পশ্চিমবঙ্গে প্রায় ১৫ টির বেশি রাজ্য সড়ক রয়েছে।পশ্চিমবঙ্গ সরকার উত্তর বঙ্গের সঙ্গে হলদিয়া বন্দরের দ্রুত যোগাযোগের জন্য নির্মাণ করছে উত্তর-দক্ষিণ সড়ক করিডর।
বাস পরিষেবা
বাস, পশ্চিমবঙ্গের অধিকাংশ মানুষের জন্য পরিবহনের ক্ষেত্রে এক অতি অনিবার্য মাধ্যম। পরিবহনের এই মাধ্যমটি রেল বা কোনও নির্দিষ্ট ট্র্যাকের দ্বারা সীমাবদ্ধ নয়, এটি এমনকি রাজ্যের যে কোনও দূরবর্তী স্থানেও উপলব্ধ রয়েছে। বাসগুলি শহর ও গ্রাম উভয় স্থানেই চলাচল করে। এমনকি পশ্চিমবঙ্গের এমনও কিছু প্রত্যন্ত গ্রাম রয়েছে যেখানে সারাদিনে কেবলমাত্র একটিমাত্র বাস দ্বারা পরিষেবা প্রদান করা হয়। রাজ্য-চালিত এবং বেসরকারি বাসগুলি লাখ-লাখ মানুষকে দৈনন্দিন পরিষেবা প্রদান করে চলেছে। যদিও বেশীরভাগ বাসই বেসরকারি মালিকানাধীনে চলে। পাবলিক বাসগুলি যদিও বৃহত্তর জায়গার সঙ্গে আরোও বেশি আরামপ্রদ, তবে বেসরকারি বাসগুলির তুলনায় খুবই বেশি সময়ের অন্তরে চলে। সেগুলি বিভিন্ন ভাবে শ্রেণীবদ্ধ করা আছে; যেমন - লিমিটেড স্টপ্ বাস (সীমিত জায়গায় দাঁড়ানো বাস), মর্নিং-সানডাউন্ বাস (সকাল - সূর্যাস্ত পর্যন্ত চলমান বাস), স্পেশ্যালস, এক্সপ্রেস সার্ভিসেস ইত্যাদি। বেসরকারিভাবে চালিত বাসগুলির মধ্যেও আবার বিভিন্ন ধরন রয়েছে; যেমন - মিনিবাস এবং চাটার্ড ও ছোট বাসও হতে পারে। পশ্চিমবঙ্গের বাসগুলির ভাড়ায় খুবই সাশ্রয়ী মূল্যের খরচ হয়। মাঝখানে অনেক স্টপেজ সহ এগুলিতে ভ্রমণের ক্ষেত্রে একটি খুবই সুবিধাজনক উপায়।
পশ্চিমবঙ্গের প্রায় সমস্ত বাসগুলিতেই প্রতিবন্ধী, মহিলা ও বরিষ্ঠ ব্যক্তিদের জন্য কিছু বসার আসন সংরক্ষিত করা থাকে। স্থানীয় বাসগুলির টিকিট সেই বাসেই ওঠা পরিবাহীর কাছ থেকে উপলব্ধ হয়। দীর্ঘ দূরত্বের যাওয়ার বাস টিকিট, প্রধান প্রধান বাস স্ট্যান্ডগুলিতে পাওয়া যায় এবং কখনও কখনও বাস ছাড়ার সময়ও উপলব্ধ হয়। বেশি দূরত্বের বাসগুলিতে বিনোদন ও বিলাসিতাসহ শীততাপ ব্যবস্থা উপলব্ধ রয়েছে।
পশ্চিমবঙ্গ খুবই বিস্তীর্ণ সড়ক সংযোগ দ্বারা সু-সংযুক্ত রয়েছে। জাতীয় সড়ক, আন্তঃ-রাজ্য সড়ক এবং অভ্যন্তরীণ-রাজ্য সড়ক পশ্চিমবঙ্গ রাজ্যকে পরিষেবা প্রদান করে। কলকাতা থেকে রামপুরহাট, দীঘা, বহরমপুর, শিলিগুড়ি, নামখানা, ডায়মন্ড হারবার এবং আরোও অন্যান্য রুটে দৈনন্দিন ভিত্তিতে দীর্ঘ দূরত্বের বাস পরিষেবা রয়েছে। এখান থেকে প্রতিবেশী রাজ্য যেমন বিহার, ঝাড়খন্ড এবং ওড়িশার বাসও উপলব্ধ রয়েছে। পশ্চিমবঙ্গ বাসগুলি আন্তর্জাতিকভাবে যাতায়াত করে। রাজধানী শহর কলকাতা থেকে প্রতিবেশী দেশ বাংলাদেশ এবং ভূটানের নিয়মিতরূপে বাস উপলব্ধ রয়েছে।বর্তমানে কলকাতা থেকে ত্রিপুরা রাজ্যের রাজধানী আগরতলা পর্যন্ত বাস পরিষেবা চালু হয়েছে বাংলাদেশ এর মধ্য দিয়ে।
রেল পরিবহন
পশ্চিমবঙ্গে ৪,৪৮১ কিলোমিটার রেলপথ রয়েছে।এই রাজ্যে রেলপথ পূর্ব রেল, দক্ষিণ পূর্ব রেল ,কলকাতা মেট্রো ও উত্তর-পূর্ব সীমান্ত রেল এর অংশ।পশ্চিমবঙ্গের প্রধান রেলওয়ে স্টেশন হল হাওড়া রেলওয়ে স্টেশন ও শিয়ালদহ স্টেশন। এছাড়া এই রাজ্যের অন্য গুরুত্ব পূর্ন স্টেশন গুলি হল কলকাতা রেলওয়ে স্টেশন, শালিমার রেলওয়ে স্টেশন, নিউ জলপাইগুড়ি রেলওয়ে স্টেশন, আসানসোল রেলওয়ে স্টেশন, খড়গপুর রেলওয়ে স্টেশন ও দুর্গাপুর রেলওয়ে স্টেশন।দেশের মধ্যে সবচেয়ে বড় রেলওয়ে স্টেশন হল হাওড়া জংশন।এই স্টেশনে মোট ২৩ টি প্লাটফর্ম ও ২৮ টি রেল ট্রাক রয়েছে।এই স্টেশন থেকে দেশের মধ্যে সবচেয়ে বেশি ট্রেন চলাচল করে।শিয়ালদাহ হল পশ্চিমবঙ্গ তথা ভারত এর ব্যস্ততম রেলওয়ে স্টেশন।এই স্টেশন সবেচেয়ে বেশি শহরতলির যাত্রী পরিবহন করে।এই স্টেশনে মোট ১৮ টি প্লাটফর্ম রয়েছে।পশ্চিমবঙ্গের প্রধান রেলপথ বা রেল রুট গুলি হল- হাওড়া-দিল্লি লাইন, হাওড়া-চেন্নাই মেন লাইন, হাওড়া-নাগপুর-মুম্বাই লাইন, ও হাওড়া-নিউ জলপাইগুড়ি লাইন।পশ্চিবঙ্গের রাজধানী কলকাতায় রয়েছে একটি শহরতলি রেল ব্যবস্থা ।এটি কলকাতা শহরতলি রেল হিসাবে পরিচিত।এই রেল ব্যবস্থা মোট ১৮০০ কিলোমিটারের বেশি রেলপথ নিয়ে গঠিত।কলকাতায় রয়েছে ২৮ কিলোমিটার দীর্ঘ মেট্রো রেল ব্যবস্থা।বর্তমানে শিলিগুড়ি শহরে মেট্রো রেল নির্মাণের দাবি উঠেছে।
মেট্রো রেল
পশ্চিমবঙ্গ মেট্রো রেল বা পাতাল রেল হল ভূ-গর্ভস্থ রেল সংযোগ এবং কলকাতার ব্যস্তবহূল শহরের কাছাকাছি প্রাপ্য সবচেয়ে সুবিধাজনক উপায়। কলকাতা মেট্রো রেল ১৯৮৪ সাল থেকে চলে আসছে এবং এটি সমগ্র ভারতের সর্বপ্রথম ভূ-গর্ভস্থ মেট্রো রেল ছিল। এটি তার দক্ষ কার্যকারীতা, পরিচ্ছন্নতা, আরামপ্রদ স্বাচ্ছন্দ্যতা ও স্বল্প-সময় মানের জন্য সারা বিশ্বের কাছে উচ্চ সম্ভ্রমতার সাথে সাদরে গৃহীত। কলকাতায় মেট্রো রেল মোট ১৬.৪৫ কিলোমিটার দীর্ঘ সহ বর্তমানে দমদম থেকে টালিগঞ্জ পর্যন্ত প্রসারিত করা হয়েছে। এটি ১৭-টি স্টেশন্ জুড়ে যাতায়াত করে; যেমন-বেলগাছিয়া, শ্যামবাজার, শোভাবাজার, গিরিশ পার্ক, মহাত্মা গান্ধি রোড, সেন্ট্র্যাল, চাঁদনী চৌক, এসপ্ল্যানেড, পার্ক স্ট্রীট, ময়দান, রবীন্দ্র সদন, ভবানীপুর, যতীন দাস পার্ক, কালীঘাট এবং রবীন্দ্র সরোবর।
টালিগঞ্জ থেকে গড়িয়া শেষপ্রান্ত পর্যন্ত কলকাতা মেট্রো রেলের প্রসারিত রুটটি অগ্রগতির মধ্যে রয়েছে; এর মধ্যে যে সমস্ত স্টেশনগুলি রয়েছে, সেগুলি হল কূদঘাট, নিউ গড়িয়া, গড়িয়া বাজার, বাঁশদ্রোণী, প্রণবনগর এবং নাকতলা। এটি কলকাতার প্রায় সমস্ত প্রধান জনবহুল শহরগুলিকে আবৃত করায় এটি অত্যন্ত উপকারী হয়ে উঠবে। এই ব্যস্ত এলাকাটি আবৃত করতে একটি মসৃণ যাত্রার মাধ্যমে মাত্র ৩৩ মিনিট সময় লাগে, ব্যস্ত সময়ে যাতায়াতের অন্য মাধ্যমে এই দূরত্ব গেলে প্রায় ৯০ মিনিট সময় লাগে। প্রতিটি মেট্রো রেল প্রায় ২৫৫৮ জন যাত্রী বহন করে এবং দিনের সময়ের উপর নির্ভর করে প্রতি ৫-১৫ মিনিট অন্তর এই পরিষেবা উপলব্ধ রয়েছে। কলকাতা মেট্রো রেল উন্নত প্রযুক্তি দ্বারা সুসজ্জিত রয়েছে এবং যাত্রীদের নিরাপত্তাই প্রধান লক্ষণীয় বিষয়। মেট্রো স্টেশন ও মেট্রো রেলগুলির অভ্যন্তরীণ পরিবেশ নিয়ন্ত্রিত ও পরিষ্কার-পরিচ্ছন্ন এবং উপযুক্ত বায়ু চলাচলের জন্য ভিতরে শীতল বায়ু প্রেরণ করা হয়। প্রতিটি মেট্রো স্টেশন থেকে দৈনিক টিকিট ও একাধিক বার চড়ার টিকিট উপলব্ধ হয়। কিছু কিছু স্টেশন এস্ক্যালেটার (চলন্ত সিঁড়ি) দিয়েও সুসজ্জিত করা রয়েছে।
ট্রাম
কলকাতা ট্রাম সম্পূর্ণরূপে “কলকাতার অতি নিজস্ব ঐতিহ্য” - রূপে আখ্যায়িত করা হয়। কলকাতার শশব্যস্ততাবহূল শহরে, যান্ত্রিক পরিবহনের মাধ্যম হিসাবে এই ট্রাম তার চরিত্রগত সু্স্থির গতির মাধ্যমে দূষণমুক্ত, পরিবেশ-বান্ধবরূপে কলকাতায় সস্তায় পরিষেবা প্রদান করে। কলকাতাই ভারতের এমন একমাত্র শহর এবং বিশ্বেরও সেই কয়েকটি শহরের মধ্যে একটি যেখানে এখনও ট্রামের প্রচলন রয়েছে। কলকাতা ট্রাম সেই ১৮৭৩ সাল থেকে চলে আসছে এবং এই শহর ট্রামের সঙ্গে তাদের সেই বিশ্বের প্রাচীন চারুতাকে আজও উপভোগ করে চলেছে। একটি ব্যস্ততাহীন চলন্ত ট্রামের জানলা থেকে দেখলে এই শহরকে অবশ্যই আরোও আবেগপ্রবণ দেখায়। কলকাতায় ট্রাম শহরের বিভিন্ন কেন্দ্রের মধ্যে দিয়ে চলাচল করে এবং কার্যত এটি কলকাতার প্রায় সমস্ত কোণে আবৃত রয়েছে।
বিমান পরিবহন
পশ্চিমবঙ্গের একমাত্র আন্তর্জাতিক বিমানবন্দর নেতাজি সুভাষচন্দ্র বসু আন্তর্জাতিক বিমানবন্দর কলকাতার নিকটেই উত্তর চব্বিশ পরগনা জেলার দমদমে অবস্থিত। শিলিগুড়ির নিকটবর্তী বাগডোগরা বিমানবন্দর রাজ্যের অপর একটি গুরুত্বপূর্ণ বিমানবন্দর; সাম্প্রতিককালে এটিকে আন্তর্জাতিক বিমানবন্দরের স্তরে উন্নীত করা হয়েছে।উত্তর-পশ্চিমবঙ্গের আরও একটি গুরুত্বপূর্ণ বিমানবন্দর হল কোচবিহার বিমানবন্দর। এটি বৃহত্তর অসম-বাংলা সীমান্ত এলাকায় পরিষেবা দেয়। পশ্চিমবঙ্গে ভারতে-এর মধ্যে প্রথম বেসরকারি উদোগে গড়ে উঠেছে একটি গ্রীন ফিল্ড বিমানবন্দর।এই বিমান বন্দরটি অন্ডাল এ অবস্থিত। অন্ডালের এই বিমান বন্দরটি কাজী নজরুল ইসলাম আন্তর্জাতিক বিমানবন্দর বা দুর্গাপুর বিমানবন্দর হিসাবে পরিচিত। এছাড়া পশ্চিমবঙ্গ সরকার মালদা শহরে মালদা বিমানবন্দর ও দক্ষিণ দিনাজপুর জেলায় বালুরঘাট বিমানবন্দর নির্মাণের কাজ করছে।বালুরঘাট বিমানবন্দর থেকে হেলিকপ্টার পরিষেবা চালু রয়েছে।
এই রাজ্যের কিছু শহরে হেলিপ্যাড বা হেলিকপ্টারবন্দর রয়েছে।এই গুলির মধ্যে উল্লেখযোগ্য হল -দীঘা হেলিপ্যাড, সাগর দ্বীপ হেলিপ্যাড।
বন্দর ও জলপথ পরিবহন
কলকাতা বন্দর পূর্ব ভারতের একটি প্রধান নদীবন্দর। কলকাতা পোর্ট ট্রাস্ট কলকাতা ও হলদিয়া ডকের দায়িত্বপ্রাপ্ত। কলকাতা বন্দর থেকে আন্দামান ও নিকোবর দ্বীপপুঞ্জের পোর্ট ব্লেয়ার পর্যন্ত যাত্রী পরিবহন পরিষেবা ও ভারত ও বহির্ভারতের বন্দরগুলিতে শিপিং কর্পোরেশন অফ ইন্ডিয়ার মাধ্যমে পণ্য পরিবহন পরিষেবা চালু আছে। রাজ্যের দক্ষিণাঞ্চলে, বিশেষত সুন্দরবন অঞ্চলে, নৌকা পরিবহনের প্রধান মাধ্যম। thumb|right |হুগলি নদীতে [[ফারাক্কা বন্দর মুখি কয়লা বোঝাই বার্জ।জাতীয় জলপথ ১]] পশ্চিমবঙ্গ এ হলদিয়া থেকে ফারাক্কা পর্যন্ত বার্জ বা ছোট জাহাজ চলাচল করে।এই জাহাজ গুলি জলপথে কয়লা পরিবহন করে ফারাক্কা তাপবিদ্যুৎ কেন্দ্রে।
অন্যান্য
কলকাতা ভারতের একমাত্র শহর যেখানে আজও ট্রাম গণপরিবহনের অন্যতম মাধ্যম। এই পরিষেবার দায়িত্বে রয়েছে ক্যালকাটা ট্রামওয়েজ কোম্পানি।
পশ্চিমবঙ্গের বাস পরিষেবা অপর্যাপ্ত। কলকাতা রাষ্ট্রীয় পরিবহন সংস্থা, উত্তরবঙ্গ রাষ্ট্রীয় পরিবহণ সংস্থা, দক্ষিণবঙ্গ রাষ্ট্রীয় পরিবহন সংস্থা, পশ্চিমবঙ্গ ভূতল পরিবহন নিগম ও ক্যালকাটা ট্রামওয়েজ কোম্পানি এই পরিষেবার দায়িত্বপ্রাপ্ত। এছাড়া বেসরকারি কোম্পানিগুলিও বাস চালিয়ে থাকে। শহরের বিশেষ বিশেষ রুটে মিটার ট্যাক্সি ও অটোরিকশা চলে। কম দুরত্বের যাত্রার জন্য রাজ্যের সর্বত্র সাইকেল রিকশা ও কলকাতাতে সাইকেল রিকশা ও হাতে-টানা রিকশা ব্যবহার করা হয়।
তুলামাথা টামারিন
তুলামাথা টামারিন (cotton-top tamarin) (বৈজ্ঞানিক নাম: Saguinus oedipus) হচ্ছে একটি নয়া দুনিয়ার বানর যার ওজন আধা কে.জি র মত। হাতের আর পায়ের পাতা ছাড়া সারা শরীর সাদা আর বাদামী তুলোর মত পশমে আবৃত থাকে। উত্তরপূর্ব কলম্বিয়ার উষ্ণমণ্ডলীয় বনে এদের আবাস। এটা চিন্তা করা হয় যে প্রায় ৪০,০০০ তুলামাথা টামারিনকে ধরা এবং রপ্তানি করে বিভিন্ন ডাক্তারী পরীক্ষা নিরীক্ষার কাজে ব্যবহার করা হয়েছিল ১৯৭৬ সালের পূর্বে। যখন CITES এদের উপর সর্বোচ্চ স্তরের সংরক্ষণ আরোপ করে তখন সব আন্তর্জাতিক বিপণন নিষিদ্ধ করা হয়। এখন এই প্রজাতিটি সংকটে আছে আবাসস্থল ধ্বংসের কারণে। যেহেতু উত্তর পশ্চিম কলম্বিয়ার নিচুজমির বনে এর আবাসস্থল ছিলো এবং সেই বন মাত্র ৫% টিকে আছে ঐ অঞ্চলে; তাই এটি সাম্প্রতিককালে মহাবিপন্ন প্রজাতি হিসেবে শ্রেণিকৃত। এটি পৃথিবীর একটি দুর্লভতম প্রজাতি কারণ পৃথিবীতে মাত্র আর ৬,০০০ টি বানর বন্য পরিবেশে আছে।
গিয়ংবোকগং প্রাসাদ
thumb| গিয়ংবোকগং প্রাসাদ  ১৩৯৫ সালে নির্মিত গিয়ংবোকগং প্রাসাদকে সাধারণত উত্তর প্রাসাদ হিসাবেও উল্লেখ করা হয় কারণ ছাংদওকগং (পূর্ব প্রাসাদ) এবং গিয়ংহুইগং (পশ্চিম প্রাসাদ) প্রাসাদের প্রতিবেশী প্রাসাদের তুলনায় এর অবস্থানটি সবচেয়ে বেশি দূরে উত্তরে অবস্থিত। গিয়ংবোকগং প্রাসাদটি দক্ষিণ কোরিয়ার সবচেয়ে সুন্দর এবং এটি পাঁচটি প্রাসাদের মধ্যে বৃহত্তম।
ইম্জিন যুদ্ধ (জাপানি আক্রমণ, ১৫৯২-১৫৯৮) চলাকালীন একবার প্রাসাদ প্রাঙ্গণটি আগুন দিয়ে ধ্বংস করা হয়েছিল। পুনরায়, রাজা গোজংয়ের (১৮৫২-১৯১৯) রাজত্বকালে রাজবাড়ির সমস্ত সংযুক্ত প্রাসাদগুলি হিউংসনদেওঙ্গুনের নেতৃত্বে পুনরুদ্ধার করা হয়েছিল।
লক্ষণীয় বিষয় হল, জোসন রাজবংশ, গিয়ংহোয়েরু প্যাভিলিয়ন এবং হায়াংওঞ্জেওং পুকুরের সর্বাধিক প্রতিনিধি স্থাপনাগুলি তুলনামূলকভাবে আজও অক্ষত রয়েছে। ওল্ডে এবং গ্নজেওংজওন (দ্য রয়েল অডিয়েন্স চেম্বার) এর ভাস্কর্যগুলি সমসাময়িক শিল্পের অতীত ভাস্কর্যগুলি উপস্থাপন করে।
এই প্রাসাদটি ছিল জোসন রাজবংশের সময়ে নির্মিত রাজকীয় প্রাসাদগুলির মধ্যে প্রথম এবং বৃহত্তম।১৩৯৫ সালে নির্মিত, গিয়ংবোকগং প্রাসাদটি সউলের সদ্যনিযুক্ত রাজধানী (তদানীন্ত হানিয়াং নামে পরিচিত) এর কেন্দ্রে অবস্থিত ছিল এবং জোসন রাজবংশের সার্বভৌমত্বের প্রতিনিধিত্ব করেছিল।
গিয়ংবোকগং প্রথম রাজা এবং জোসন রাজবংশের প্রতিষ্ঠাতা রাজা তাইজো দ্বারা মূলত ১৩৯৪ সালে নির্মিত হয়েছিল। এরপরে রাজা তেজং ও কিং গ্রেট সেজং -এর রাজত্বকালে প্রাসাদটি ধারাবাহিকভাবে প্রসারিত হয়েছিল।
গিয়ংবোকগংয়ের উনিশ শতকের মূল প্রাসাদ ভবন যা ঔপনিবেশিক কোরিয়ার জাপানি শাসন এবং কোরীয় যুদ্ধ উভয়ই বেঁচে ছিল:
• গিয়ংহয়েরু প্যাভিলিয়ন
• হয়াংওঞ্জেওং প্যাভিলিয়ন
গিয়ংবোকগংয়ের প্রধান গেটগুলি হলো:
• গোয়াঙহামুন গেট
• হুংন্যেমঊন গেট
• গ্নজেওংমুন গেট
• সিনমুমুন গেট
• গওনছনমুন গেট
• ইয়ওংছমুন গেট
গিয়ংবোকগংয়ের দর্শনার্থীরা প্রাসাদের মাঠে অবস্থিত হওয়ায় দক্ষিণ কোরিয়ার  জাতীয় প্রাসাদ সংগ্রহশালা এবং দক্ষিণ কোরিয়ার জাতীয় লোকশিল্প জাদুঘরও দেখতে পারেন। গিয়ংবোকগং ঘুরে দেখার সময় হানবোক পরনে ইচ্ছুক অনেক পর্যটক আসেন। গিয়ংবোকগংয়ের কাছে হানবক ভাড়া দেওয়ার দোকান রয়েছে। গিয়ংবোকগংয়ের প্রাসাদে, "সুরগান স্বাদগ্রহণ সহানুভূতি" নামে একটি অনুষ্ঠান হয়।। পর্যটকগণ রাজকীয় খাবার উপভোগ করতে পারেন এবং ঐতিহ্যবাহী ক্রিয়াকলাপ দেখতে পারেন। এপ্রিল থেকে অক্টোবর পর্যন্ত নির্বাচিত দিনগুলিতে, গিয়ংবোকগংয়ের সন্ধ্যা ৭ থেকে রাত্রি ১০ অবধি বিশেষ 'নাইটটাইম' সেশনগুলি সরবরাহ করে। প্রতিটি সেশনে ৪৫০০ টিকিট দেওয়া হয় যা অনলাইনে সংরক্ষিত হতে পারে বা সাইটে ক্রয় করা যেতে পারে (আইডি প্রয়োজনীয়)।
মোহাভি মরুভূমি
মোহাভি মরুভূমির সীমান নির্ধারণ করা হয় জোশুয়া বৃক্ষের উপস্থিতি দ্বারা। এই গাছকে এই মরুভূমির নির্দেশক প্রজাতি হিসেবে বিবেচনা করা হয়। ভৌগোলিক সীমানা হিসেবে টেহাচাপি পর্বতমালা থেকে স্যান গ্যাব্রিয়েল ও স্যান বার্নারদিনো পর্বতমালা পর্যন্ত মোহাভি মরূভূমির সীমা ধরা হয়। এই মরুভূমিতে প্রায় ১,৭৫০ থেকে ২,০০০ প্রজাতির উদ্ভিদ পাওয়া যায়।
জলবায়ু
মোহাভি মরুভূমিতে বছরে গড় বৃষ্টিপাতের পরিমাণ ১০ ইঞ্চি (২৫৪ মিলিমিটার)। এই মরুঅঞ্চলের উচ্চতা সমুদ্রপৃষ্ঠ থেকে প্রায় ৩,০০০ থেকে ৬,০০০ ফুট (১,০০০ থেকে ২,০০০ মিটার)। মোহাভি মরুভূমিতেই মোহাভি ন্যাশনাল পার্ক রিজার্ভ অবস্থিত। সেই সাথে উত্তর আমেরিকার সবচেয়ে উঞ্চতম স্থান ডেথ ভ্যালিও এখানে অবস্থিত। জুলাইয়ের শেষ থেকে আগস্টের শুরুর দিক পর্যন্ত ডেথ ভ্যালির সাধারণ তাপমাত্রা থাকে প্রায় ৪৯ ডিগ্রি সেলসিয়াস (১২০ ডিগ্রি ফারেনহাইট)।
চারটি ঋতুতে মোহাভি মরুভূমিতে চার রকমের তাপমাত্রা বজায় থাকে। শীতকালে ভূ-সমতলে তাপমাত্রা থাকে -৭ ডিগ্রি সেলসিয়াসের (২০ ডিগ্রি ফারেনহাইট) নিচে, আর উঁচু অংশের তাপমাত্রা থাকে -১৮ ডিগ্রি সেলসিয়াসের (০ ডিগ্রি ফারেনহাইট) নিচে।
মারাজ হোসেন অপি
২০১৮ সালে, অপি বাংলাদেশ অনূর্ধ্ব-১৮ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ৯ বছর যাবত বাংলাদেশের বয়সভিত্তিক দলের হয়ে খেলার পর, তিনি ২০২২ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
প্রারম্ভিক জীবন
মোহাম্মদ মারাজ হোসেন অপি ২০০১ সালের ১০ই মার্চ তারিখে বাংলাদেশের গাজীপুরে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
অপি বাংলাদেশ অনূর্ধ্ব-১৮, বাংলাদেশ অনূর্ধ্ব-১৯ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি প্রায় ৯ বছরে ১০ ম্যাচে অংশগ্রহণ করে ১টি গোল করেছেন।
২০২২ সালের ২৪শে মার্চ তারিখে, ২১ বছর ও ১৪ দিন বয়সে, ডান পায়ে ফুটবল খেলায় পারদর্শী অপি মালদ্বীপের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮৭তম মিনিটে মধ্যমাঠের খেলোয়াড় বিপলু আহমেদের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি মালদ্বীপ ২–০ গোলের ব্যবধানে জয়লাভ করেছিল।
ভাতাড় রেলওয়ে স্টেশন
ভাতাড় রেলওয়ে স্টেশন হল পূর্ব রেল-এর অন্তর্গত অঞ্চলের হাওড়া রেলওয়ে বিভাগের অন্তর্গত একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলা য় বর্ধমান-কাটোয়া লাইনের ওপর অবস্থিত।
ইতিহাস
১৯১৫ সালের ১ ডিসেম্বর ম্যাকলিয়ড লাইট রেলওয়ে কোম্পানী বর্ধমান জংশন থেকে কাটোয়া অবধি লাইন প্রস্তুত করে। ১৯৬৬ সালে এই রেলপথটি পূর্ব রেলওয়ে অধিগ্রহন করে। ২০১০ সাল থেকে ন্যারো গেজ রেলপথটি ব্রডগেজে রূপান্তরিত করার কাজ শুরু হয়। বর্ধমান থেকে বলগোনা রেলওয়ে স্টেশন পর্যন্ত ২০১৪ সালে এবং বলগোনা হতে কাটোয়া রেলওয়ে জংশন পর্যন্ত লাইনটি ২০১৮ সালে সম্পূর্ণ হয়।
সাগর বিধানসভা কেন্দ্র
সাগর (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১৩২ নং সাগর বিধানসভা কেন্দ্রটি সাগর সমষ্টি উন্নয়ন ব্লক এবং হরিপুর, নামখানা, শিবরামপুর, ফ্রেজারগঞ্জ এবং মৌসিনি গ্রাম পঞ্চায়েত গুলি নামখানা সমষ্টি উন্নয়ন ব্লক এর অন্তর্গত।
সাগর বিধানসভা কেন্দ্রটি ২০ নং মথুরাপুর (এসসি) লোকসভা কেন্দ্র এর অন্তর্গত।
১৯৫১-১৯৭২
সিপিআই (এম) এর প্রভাঞ্জন কুমার মণ্ডল ১৯৭২ এবং ১৯৭১ সালে জয়ী হন। ১৯৬৯ সালে বাংলা কংগ্রেসের গোবর্ধন দঙ্গল জয়ী হন। ১৯৬৭ সালে কংগ্রেসের টি. মিশ্রা জয়ী হন। ১৯৬২ এবং ১৯৫৭ সালে নির্বাচনী আসন ছিল না। স্বাধীন ভারতের প্রথম নির্বাচনে ১৯৫১ সালে, কেএমপিপির হরিপদ বাগুলি সাগর কেন্দ্র থেকে জয়ী হন।
উইলফ ম্যাকগিনেস
উইলফ ম্যাকগিনেস (জন্ম অক্টোবর ২৫, ১৯৩৭, ম্যানচেস্টার, ইংল্যান্ড) ছিলেন একজন ইংরেজ ফুটবল খেলোয়াড় ও ম্যানেজার যিনি ইংল্যান্ডের পক্ষে দু'বার আন্তর্জাতিক খেলায় অংশ নিয়েছেন। স্যার ম্যাট বাজবির কাছ থেকে দায়িত্ব নিয়ে ম্যানচেস্টার ইউনাইটেডের ম্যানেজার হবার কারণেই তিনি মূলত পরিচিত। তার ছেলে পল ম্যাকগিনেস বর্তমানে ম্যানচেস্টার ইউনাইটেডের অণুর্ধ-১৮ দলের ম্যানেজার এবং ১৭-২১ বছর বয়সীদের জন্য পরিচালিত উয়ুথ অ্যাকাডেমীর সহকারী পরিচালক।
খেলোয়াড়ী জীবন
খেলোয়াড় হিসেবে তিনি ম্যানচেস্টার, ল্যাঙ্কাশায়ার ও ইংল্যান্ডকে বিদ্যালয় পর্যায়ে নেতৃত্ব দিয়েছেন এবং ১৯৫৩ সালের জানুয়ারিতে ম্যানচেস্টার ইউনাইটেডের হয়ে চুক্তিবদ্ধ হয়েছেন। ১৯৫৩ সালের ৮ অক্টোবর উভসের বিপক্ষে ১৭ বছর বয়সে তার অভিষেক ঘটে। দলে তার অবস্থান নিয়ে প্রচন্ড প্রতিযোগিতা ছিল, তবে তিনি ১৯৫৬ সালের লীগ শিরোপার মেডেলের ভাগীদার হবার যোগ্য বিবেচিত হয়েছিলেন।
১৯৫৮ সালে মিউনিখ বিমান দুর্ঘটনার সময় তিনি ইউনাইটেডের খেলোয়াড় ছিলেন তবে দুর্ঘটনার আঘাতে তিনি পরে আর খেলতে পারেননি। ভাঙ্গা পায়ের জন্য মাত্র ২২ বছর বয়সেই তার ক্যারিয়ার শেষ হয়ে যায়।
ব্যবস্থাপনা ক্যারিয়ার
তিনি ইউনাইটেডের সাথে যুক্ত থাকেন এবং ১৯৬৯ সালে স্যর ম্যাট বাজবি অবসর নেয়ার পর রিজার্ভ দলের ম্যানেজার থেকে তাকে পদোন্নতি দিয়ে মূল একাদশের ম্যানেজার করা হয়। ৩১ বছর বয়সে ম্যানেজার হবার পর তার প্রথম মৌসুম ছিল ব্যর্থতায় ভরপুর। যদিও তিনি যথেষ্ট আত্মবিশ্বাসী এবং পরিনত ছিলেন, তবে কিংবদন্তিতুল্য বাজবির উত্তরসূরী হওয়া চাট্টিখানি ব্যপার ছিলনা। স্যার ম্যাট বাজবির ছায়াতলে ইউনাইটেড সম্ভাব্য সকল ট্রফিই জিতেছিল কিন্তু দুর্ভাগ্যজনকভাবে ম্যাকগিনেসের নেতৃত্বে দলের প্রধান খেলোয়াড়, ল, ক্রেরান্ড ও নবি স্টাইলেসের ফর্ম খারাপ হয়ে পড়ে এবং জর্জ বেস্টের সমস্যা দেখা দেয়।
অতিরিক্ত চাপের কারণে তার মাথায় টাক পড়ে এবং তিনি এরিস ফুটবল ক্লাব ও ইয়র্ক সিটি ফুটবল ক্লাব এর ম্যানেজার হন। ইয়র্কে তার মৌসুম ম্যানচেস্টার ইউনাইটেডে কাটানো মৌসুম থেকেও খারাপ ছিল। তিনি এমন একটি দলের ম্যানেজার হয়েছিলেন যেটি সদ্য সর্বোচ্চ লীগ বিজয়ের রেকর্ড করেছে এবং এই দলকেই তিনি রেলিগেশনে ফেলে দিয়েছেন। এ দলে তিনি দু মৌসুম দায়িত্ব পালন করে পরের মৌসুমের মাঝামাঝি হাল সিটি এর সহকারী ম্যানেজার হন এবং পরে বারি ফুটবল ক্লাবের কোচিং কর্মকর্তা হিসেবে কাজ করেন।
তৃতীয় ভেঙ্কটা
তৃতীয় ভেঙ্কটা (ওরফে পেডা ভেঙ্কটা রায়) আলিয়া রাম রায়ের নাতি ছিলেন।      তৃতীয় ভেঙ্কটা তেলুগু পরিবারের এবং ১৬৩২ থেকে ১৬৪২ সাল পর্যন্ত বিজয়নগর সাম্রাজ্যের রাজা ছিলেন। তাঁর শ্যালক ছিলেন দামলা ভেঙ্কটাপ্পা নায়কা এবং দামলারা চেন্নাপা নায়কাদুর। তারা দুই জনই ছিলেন দামারলা ভেঙ্কটাপ্পা নায়কার পুত্র।
টিম্মা রাজা কর্তৃক অবরোধ
তার চাচা, টিম্মা রাজার আরেক ভাই ছিলেন দ্বিতীয় শ্রীরঙ্গ, নিজের বলে দাবি করে তিনি ভেলোর ফোর্ট সরকার দখল করে নেন। এরপর তৃতীয় ভেঙ্কটা তার জন্মভূমি আনাকোন্ডায় বাস করতে বাধ্য হন। গিঞ্জি, তানজোর এবং মাদুরাইয়ের নায়েকরা তৃতীয় ভেঙ্কটার প্রতি সমর্থন ঘোষণা করে। অন্যদিকে টিম্মা রাজা কারো কাছ থেকে সমর্থন পায় নি এবং তাকে একজন হামলাকারী হিসেবে বিবেচনা করা হয়েছিল।
তা সত্ত্বেও টিম্মা রাজা অনেক ঝামেলা সৃষ্টি করেন এবং ১৬৩৫ সালে তার মৃত্যুর আগ পর্যন্ত গৃহযুদ্ধ চালিয়ে যেতে থাকেন। প্রাথমিকভাবে তিনি বিজয়ী হন। যতক্ষণ না রাজা পেডা ভেঙ্কটার (তৃতীয় ভেঙ্কটা) ভাইয়ের ছেলে শ্রীরঙ্গ মাঠে নেমে আসেন এবং পুলিকাটে ডাচদের সাহায্যে টিম্মা রাজাকে পরাজিত করেন, ততক্ষণ এ জয় বজায় থাকে। যা তাকে তৃতীয় ভেঙ্কটার দাবি মেনে নিতে বাধ্য করে। টিম্মা রাজাকে তার নিয়ন্ত্রণাধীন কিছু অঞ্চলকে তার নিজের নিয়ন্ত্রণেই রাখার অনুমতি দেওয়া হয়। কিন্তু দ্বিতীয়বারের মত তিনি আবারো ঝামেলা সৃষ্টি করেন, ফলশ্রুতিতে ১৬৩৫ সালে তিনি গিঞ্জির নায়েক দ্বারা নিহত হন।
অবশেষে শান্তি পুনরুদ্ধার করা হয় এবং পেডা ভেঙ্কটা রায় বা তৃতীয় ভেঙ্কটা দায়িত্ব নিতে ভেলোরে ফিরে আসেন।
মাদ্রাসে ভূমি প্রদান
১৬৩৯ সালের ২২ আগস্ট ইস্ট ইন্ডিয়া কোম্পানি ফ্রান্সিস দিবসে চন্দ্রগিরিতে পেডা ভেঙ্কটা রায়ের (ভেঙ্কটা তৃতীয়) কাছ থেকে কোরোমান্ডেল উপকূলে একটি ছোট জমি লাভ করে। অঞ্চলটি দামারলা ভেঙ্কটাদ্রি নায়াকুডু, কালাহস্তির রেচেরলা ভেলামা নায়েক এবং ভান্দাভাসির নিয়ন্ত্রণে ছিল। ভেঙ্কটাদ্রি নায়াকুডু দামেরলা চেন্নাপ্পা নায়াকুডুর ছেলে ছিলেন। এটি চেন্নাই (মাদ্রাজ) মহানগরী গঠনের প্রতিষ্ঠাতা অনুষ্ঠানে ব্যাপকভাবে বিবেচনা করা হয় এবং মাদ্রাজ দিবস হিসেবে পালিত হয়।
দক্ষিণ নায়েক কর্তৃক ঝামেলা
১৬৩৭ সালে তানজোর এবং মাদুরাইয়ের নায়েকরা থেকে ভেঙ্কটা তৃতীয়কে অবরোধ এবং ভেলোর আক্রমণ করার চেষ্টা করে কিছু জটিলতা সৃষ্টি করেন। কিন্তু তারা পরাজিত হয় এবং শান্তি প্রতিষ্ঠিত হয়।
তৃতীয় শ্রীরঙ্গের বিদ্রোহ
রাজার অনুগত ভাইয়ের ছেলে তৃতীয় শ্রীরঙ্গ ১৬৩৮ সালে রাজার বিরুদ্ধাচারণ করে এবং বিজাপুর থেকে একটি সুকৌশলী আক্রমণ পরিচালনা করে। বিজাপুর - তৃতীয় শ্রীরাঙ্গা জোট প্রাথমিকভাবে একটি দামী চুক্তির পর রাজা তৃতীয় ভেঙ্কটা শান্তি প্রতিষ্ঠা করতে ব্যাঙ্গালোর আক্রমণ করে। ১৬৪১ সালে একই জোট আরেকটি আক্রমণ শুরু করে এবং তারা ভেলোর দূর্গ থেকে মাত্র ১২ মাইল দূরে ছিল। কিন্তু তাদের শিবির পিছন থেকে দক্ষিণ নায়েকদের দ্বারা আক্রমণ করা হয়।
গোলকোন্ডা বাহিনী
পরের বছর (১৬৪১ সালে) গোলকোন্ডার কুতুব শাহী রাজবংশ বিশৃঙ্খলা পর্যবেক্ষণ করে, পূর্ব উপকূল বরাবর একটি বিশাল বাহিনী পাঠায়। মাদ্রাজের কাছে কালাহস্তির দামেরলা ভেঙ্কটাদ্রি নায়েক এবং গিঙ্গি নায়কের সমর্থনপুষ্ট তৃতীয় ভেঙ্কটার সেনাবাহিনীর কাছে গোলকোন্ডা সেনাবাহিনী একটি কঠোর প্রতিরোধের মুখোমুখি হওয়ার পর তারা দিক পরিবর্তন করে ভেলোর দুর্গের দিকে এগিয়ে যায়। কিন্তু এরপর ভেঙ্কটা তৃতীয় সকল দিক থেকে হুমকির মুখে পতিত হয়ে চিত্তুর জঙ্গলের দিকে ফিরে যান এবং ১৬৪২ সালের অক্টোবর মাসে মারা যান।
তৃতীয় ভেঙ্কটার কোন পুত্র ছিল না এবং অবিলম্বে তার বিশ্বাসঘাতক ভ্রাতুষ্পুত্র তৃতীয় শ্রীরঙ্গ ক্ষমতা দখল করেন, যিনি বিজাপুর শিবির ত্যাগ করার পর ভেলোর দুর্গে আসেন।
বাংলাদেশ ইউনিভার্সিটি
বাংলাদেশ বিশ্ববিদ্যালয় (ইংরেজি: Bangladesh University) বাংলাদেশের একটি বেসরকারী বিশ্ববিদ্যালয়। এটি ২০০১ সালে প্রতিষ্ঠিত হয়। এটি রাজধানী ঢাকার মোহাম্মদপুর এলাকায় অবস্থিত । প্রতিষ্ঠালগ্ন থেকে প্রতিষ্ঠানটি উন্নত শিক্ষার মান বজায় রেখে বাংলাদেশের উচ্চশিক্ষায় বিশেষ ভূমিকা পালন করে আসছে।
উপাচার্যগণ
নিম্নোক্ত ব্যক্তিবর্গ বাংলাদেশ ইউনিভার্সিটির উপাচার্য হিসেবে দায়িত্ব পালন করেন:
ঐতিহাসিক পটভূমি
বাংলাদেশ ইউনিভার্সিটি কাজী আলীর বেসরকারি বিশ্ববিদ্যালয় আইন, ১৯৯২ এর অধীনে ২০০১ সালে প্রতিষ্ঠিত হয়। এটা বাংলাদেশ গণপ্রজাতন্ত্রী এবং তার পাঠক্রম সরকার সেইসাথে প্রোগ্রাম দ্বারা স্বীকৃত হয়েছে বাংলাদেশ বিশ্ববিদ্যালয় মঞ্জুরি কমিশন (ইউজিসি) অনুমোদন করা হয়েছে । বাংলাদেশ ইউনিভার্সিটি বিভিন্ন ডিসিপ্লিনে ডিগ্রী প্রদানের জন্য বাংলাদেশ সরকার কর্তৃক অনুমোদিত হয়. তারা বিশ্বমানের পেশাদার বৃহৎ বাংলাদেশি সম্প্রদায় ও বিশ্বের প্রয়োজন প্রতিক্রিয়াশীল উৎপাদক উদ্দেশ্য নিয়ে গবেষণা ও সৃজনশীল কার্যক্রমের মাধ্যমে প্রয়োগ জ্ঞান অনুগমন শ্রেষ্ঠত্ব এবং নতুনত্ব করতে প্রতিশ্রুতিবদ্ধ হয়।
ক্যাম্পাস
বাংলাদেশ ইউনিভার্সিটি একটি সমৃদ্ধিশালী আবাসিক ক্যাম্পাস এবং সম্প্রদায়ের পাদদেশে এবং ৬ একর উপর বসা হয় ।
তানোলি উপজাতি
Tanoli ( হিন্দকো, / تنولی  , تناলি; Hindustani       ) একটি উপজাতি যারা পাকিস্তানের খাইবার পাখতুনখোয়ার হাজরা অঞ্চলে বাস করে। তারা লাসান নবাব ইউনিয়ন পরিষদের সংখ্যাগরিষ্ঠ জনগোষ্ঠী। তনোলি উপজাতি নিজেদেরকে গজনি অঞ্চল থেকে আগত পশতুন বা বার্লাস তুর্ক হিসাবে বর্ণনা করে।  তানোলি্রা ১৮৪০-এর দশকে সরাসরি ব্রিটিশ ঔপনিবেশিক শাসনের অধীনে আসে।  তাদের দুটি প্রধান বিভাগ রয়েছে, নাম পলাল (پل آل) এবং হিন্দাল (ہند آل)। ডেন্টাল মরফোলজি এবং ডিএনএ বিশ্লেষণের মাধ্যমে, বুনার এবং সোবীতে বসবাসকারী উপজাতির জেনেটিক বিশ্লেষণ অনুসারে, তনোলির মধ্যে সর্বাধিক প্রচলিত ওয়াই ক্রোমোসোমাল হ্যাপলগ্রুপ খুব কম R1a1 এর সাথে মূলত R1b1।  গিলজাই পশতুনদের তুলনায় ভিন্ন একটি জিনগত বৈশিষ্ট্য। তবে তাদের মধ্যে কিছুটা হলেও অন্যান্য দক্ষিণ এশীয় শাখাগুলি পাশাপাশি LM20-এর  উপস্থিতিও রয়েছে।
<span class="lang-comment" data-ve-ignore="true" style="font-style:normal; display:none; color:#33aa33; margin-left:0.3em">কোড: হিন কোড প্রচারিত: হাই
সবরমতী
সবরমতী হল একটি জনপ্রিয় বাংলা চলচ্চিত্র যা পরিচালনা করেন হীরেন নাগ। এই চলচ্চিত্রটি ১৯৬৯ সালে শ্রী লোকনাথ চিত্রমন্দির ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন গোপেন মল্লিক। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, কমল মিত্র,  ছায়া দেবী, ভানু বন্দ্যোপাধ্যায়।
কাহিনী
একটি ধনী পরিবারের একটি মেয়ে বাড়ি থেকে পালিয়ে তার বাবাকে তার স্বাধীনতা প্রমাণ করার সিদ্ধান্ত নেয়। শঙ্করের সাথে তাঁর আলাপ হয় এবং চাকরির সন্ধানে যাবার সময় তাঁর ব্যাগ খোয়া যায়। পরে শঙ্করের বাড়িতে আশ্রয় নেয়। শঙ্করের সাথে যশোমতীর প্রেমের সম্পর্ক তৈরি হয়। শঙ্করকে বলে তাঁতের শিল্পটাকে বড় করার জন্য সে তাঁকে টাকা দেবে। শঙ্কর পরে খবরের কাগজ পড়ে জানতে পারে যশোমতী পালিয়ে এসেছে। যশোমতীকে না জানিয়ে তাঁর বাবার কাছে ফিরিয়ে দিয়ে আসে সে ভাবে টাকার বিনিময়ে এই সব করেছে। শঙ্করকে সে ভুল বোঝে, সেই জন্য যশোমতী তাঁর বাড়ীতে যায় তাঁকে অপমান করে। এরপর শঙ্কর বাড়ি বিক্রি করে অন্য জায়গায় চলে যায় তাঁর তাঁত শিল্প বড় উদ্দেশ্যে। ক্রমে শঙ্করের বস্ত্র শিল্পে বিশাল খ্যাতি হতে শুরু হয়। একটি বস্ত্র শিল্প পুরস্কার অনুষ্ঠানে শঙ্কর এবং যশোমতীর সাথে দেখা হয় পুরস্কার নেবার সময় এবং কি ভাবে তিনি কষ্ট করে এই শিল্প বড় করেছেন তার কথা তিনি বললেন এবং অন্য ক্ষুদ্র বস্ত্র শিল্প মালিকদের প্রভাবিত করেন। সেই পুরস্কার তাঁদের দিয়ে দেন। এই দিকে শঙ্করের সাথে যশোমতীর ভুল বোঝাবুঝি দূর হয় এবং তারা মিলিত।
মার্টিনা নাভ্রাতিলোভা
মার্টিনা নাভ্রাতিলোভা (Martina Navrátilová; জন্ম: ১৮ অক্টোবর ১৯৫৬) চেকস্লোভাকিয়া র প্রাগে জন্মগ্রহণকারী বিখ্যাত আমেরিকান টেনিস খেলোয়াড় ও কোচ। অবসরপ্রাপ্ত চেক-আমেরিকান টেনিস খেলোয়াড় নাভ্রাতিলোভা একসময় আন্তর্জাতিক টেনিস অঙ্গনে বিশ্বের শীর্ষস্থানীয় ও সেরা প্রমিলা খেলোয়াড়ের মর্যাদা লাভ করেছিলেন। জন্মকালীন সময়ে তার নাম ছিল মার্টিনা সুবার্তোভা। তিনি তার সময়কালে টেনিস এককে, দ্বৈতে এবং মিশ্র দ্বৈতে একচ্ছত্র আধিপত্য বিস্তার করেছিলেন। স্তন ক্যান্সারে আক্রান্ত নাভ্রাতিলোভা ফেব্রুয়ারি, ২০১০ সালে হাসপাতালে ভর্তি হন ও পরের মাসেই চিকিৎসার মাধ্যমে আরোগ্য লাভ করেন।
খেলোয়াড়ী জীবন
নাভ্রাতিলোভা ১৮বার গ্র্যান্ড স্ল্যাম এককে বিজয়ী হয়েছেন। ৩১বার মহিলাদের দ্বৈতে শিরোপা জয় করে সর্বকালের সেরা রেকর্ড গড়েন। এছাড়াও ১০বার প্রধান প্রধান প্রতিযোগিতার মিশ্র দ্বৈতে বিজয়ী হয়েছেন। উইম্বলডনের এককের ফাইনালে ১২বার অংশগ্রহণ করে রেকর্ডসংখ্যক ৯বার বিজয়ী হন। তন্মধ্যে ১৯৮২ থেকে ১৯৯০ সালে একাধারে অংশগ্রহণ করেন। তিনি এবং বিলি জিন কিং - প্রত্যেকেই ২০বার উইম্বলডন জয় করেন। মার্গারেট কোর্ট এবং ডরিস হার্টের সাথে তিনিও গ্র্যান্ড স্ল্যামের বক্সড সেট নামে পরিচিত গ্র্যান্ড স্ল্যামের একক, দ্বৈত এবং মিশ্র দ্বৈত জয় করেন।
আধুনিক টেনিস যুগের এককে সর্বাধিক ১৬৭বার এবং দ্বৈতে ১৭৭বার জয় করে রেকর্ড সৃষ্টি করেন। এছাড়াও, সর্বাধিক ৭৪টি খেলায় ধারাবাহিকভাবে বিজয়ী হয়েছেন তিনি। ধারাবাহিকভাবে ১১বার প্রধান প্রতিযোগিতাগুলোর এককের ফাইনালে অংশ নিয়ে দ্বিতীয় স্থানে অবস্থান করছেন, স্টেফি গ্রাফ করেছেন ১৩বার। মহিলাদের দ্বৈতে প্যাম শ্রিভারের সাথে ১০৯টি খেলায় বিজয়ী হয়েছেন। উভয়ে ১৯৮৪ সালে প্রধান চারটি প্রতিযোগিতার শিরোপা জয় করেন।
মূল্যায়ন
সাবেক বিশ্বের ১নং মহিলা খেলোয়াড় বিলি জিন কিং নাভ্রাতিলোভা সম্পর্কে ২০০৬ সালে বলেছেন যে, "প্রমিলাদের টেনিস ইতিহাসের জীবিত খেলোয়াড়ের মধ্যে একক, দ্বৈত এবং মিশ্র দ্বৈতে তিনি সর্বোত্তম।"
পঙ্কজ কুমার মল্লিক
পঙ্কজ কুমার মল্লিক (জন্ম: ১০ মে, ১৯০৫ — মৃত্যু: ১৯ ফেব্রুয়ারি, ১৯৭৮) ছিলেন একজন ভারতীয় বাঙালি কণ্ঠশিল্পী, সঙ্গীত পরিচালক ও অভিনেতা। তিনি বাংলা ও হিন্দি চলচ্চিত্রের প্রথম যুগের এক অগ্রণী সঙ্গীত পরিচালক ও নেপথ্য কণ্ঠশিল্পী ছিলেন। রবীন্দ্রসঙ্গীতেও তার সবিশেষ অবদান ছিল।
১৯৭০ সালে তিনি পদ্মশ্রী সম্মানে ভূষিত হয়েছিলেন। ১৯৭২ সালে ভারতীয় চলচ্চিত্রে তার অবদানের স্বীকৃতিস্বরূপ ভারত সরকার তাকে দেশের সর্বোচ্চ চলচ্চিত্র সম্মাননা হিসেবে দাদাসাহেব ফালকে পুরস্কারে সম্মানিত করে।
প্রথম জীবন
১৯০৫ সালে কলকাতায় পঙ্কজ কুমার মল্লিকের জন্ম। তার পিতার নাম মণিমোহন মল্লিক ও মায়ের নাম মনোমোহিনী দেবী। মণিমোহনের সঙ্গীতের প্রতি গভীর আগ্রহ ছিল। পঙ্কজ কুমার দুর্গাদাস বন্দ্যোপাধ্যায়ের কাছে ভারতীয় শাস্ত্রীয় সঙ্গীতে তালিম নেন। স্কটিশ চার্চ কলেজ থেকে তিনি পড়াশোনা শেষ করেন। এরপর রবীন্দ্রনাথ ঠাকুরের ভ্রাতুষ্পুত্র দ্বিপেন্দ্রনাথ ঠাকুরের পুত্র দীনেন্দ্রনাথ ঠাকুরের সঙ্গে তার আলাপ হয়। এরফলে তিনি রবীন্দ্রসঙ্গীতের প্রতি আকৃষ্ট হন। পরে রবীন্দ্রনাথের স্নেহের পাত্রে পরিণত হন। অল্পকালের মধ্যেই পঙ্কজ কুমার রবীন্দ্রসঙ্গীতের এক অগ্রণী শিল্পীর খ্যাতি অর্জন করেন।
কর্মজীবন
১৯২৬ সালে মাত্র একুশ বছর বয়সে তিনি "নেমেছে আজ প্রথম বাদল" গানটি ভিয়েলোফোন কোম্পানি থেকে রেকর্ড করেন।
১৯৩২ সালের সেপ্টেম্বর মাসে প্রলয়নাচন নাচলে যখন ও তোমার আসন শূন্য আজি তার প্রথম রবীন্দ্রসঙ্গীতের রেকর্ড। রবীন্দ্রসঙ্গীতকে জনপ্রিয় করে তোলার কাজেও তিনি গুরুত্বপূর্ণ ভূমিকা পালন করেছিলেন। তিনি রবীন্দ্রনাথের খেয়া কাব্যগ্রন্থের শেষ খেয়া কবিতাটিতে ("দিনের শেষে ঘুমের দেশে") সুর সংযোজন করে গেয়েছিলেন।
১৯২৭ সাল থেকে তিনি কলকাতার ইন্ডিয়ান ব্রডকাস্টিং কর্পোরেশনে কাজ শুরু করেন। এই সংস্থা পরে অল ইন্ডিয়া রেডিও (এআইআর) (বর্তমানে আকাশবাণী কলকাতা) নামে পরিচিত হয়। এখানে তার সহকর্মী ছিলেন রাইচাঁদ বড়াল। প্রায় পঞ্চাশ বছর তিনি আকাশবাণীতে সঙ্গীতশিল্পী ও সঙ্গীত পরিচালক হিসেবে কাজ করেন।
১৯৩১ সাল থেকে দীর্ঘ ৩৮ বছর পঙ্কজ কুমার বাংলা, হিন্দি, উর্দু ও তামিল চলচ্চিত্রে অবদান রাখেন। তিনি কুন্দন লাল সায়গল, শচীন দেব বর্মণ, হেমন্ত মুখোপাধ্যায়, গীতা দত্ত, আশা ভোঁসলে প্রমুখ সঙ্গীত পরিচালক ও শিল্পীদের সঙ্গে কাজ করেছেন। চলচ্চিত্রে তিনি কুন্দন লাল সায়গল, প্রমথেশ বড়ুয়া ও কানন দেবীর মতো শিল্পীদের সঙ্গে অভিনয়ও করেন। নীতীন বসু ও রাইচাঁদ বড়ালের সঙ্গে তিনি ভারতীয় চলচ্চিত্রে নেপথ্য কণ্ঠসংগীতের প্রবর্তন করেছিলেন।
মো: সারওয়ার হোসেন
মো: সারওয়ার হোসেন (জন্ম ১৬ জানুয়ারি, ১৯৬৬) বাংলাদেশ সেনাবাহিনীর একজন সাবেক মেজর জেনারেল। ২০১৬ সালের নভেম্বর মাসে তিনি রাষ্ট্রপতির সামরিক সচিব হিসাবে নিয়োগ লাভ করেন। অবসর গ্রহণের পর তিনি মো. সারওয়ার হোসেন সিমটেক্স ইন্ডাস্ট্রিজ লিমিটেডের পরিচালক বোর্ডের চেয়ারম্যান হিসেবে দায়িত্ব পালন করছেন।
শিক্ষা ও কর্মজীবন
জেনারেল সারোয়ার ব্রিগেডিয়ার জেনারেল পদমর্যাদায় প্রতিরক্ষা গোয়েন্দা সংস্থা ডিজিএফআই’র ইন্টারনাল অ্যাফেয়ার্স ব্যুরোর পরিচালক ছিলেন তিনি। বাংলাদেশ মিলিটারি একাডেমির ১৫তম ব্যাচের কর্মকর্তা মো: সারওয়ার হোসেন ১৯৮৬ সালের ডিসেম্বরে সেনাবাহিনীতে কমিশন লাভ করেন। ডিজিএফআইতে কাজ করার আগে তিনি খুলনার মিলিটারি কলেজিয়েট স্কুলের অধ্যক্ষ হিসেবে দায়িত্ব পালন করেছেন। পার্বত্য শান্তি চুক্তির আগে ও পরে পার্বত্য চট্টগ্রামে দায়িত্ব পালন করেন মো: সারওয়ার হোসেন। ৪ ইস্ট বেঙ্গল রেজিমেন্ট এবং ৩০৫ ইনফান্ট্রি ব্রিগেডের নেতৃত্ব দিয়েছেন তিনি। মিরপুরের ডিফেন্স সার্ভিসেস কমান্ড অ্যান্ড স্টাফ কলেজ, ন্যাশনাল ডিফেন্স কলেজ এবং ভারতের কলেজ অফ ডিফেন্সে ম্যানেজমেন্ট থেকে বিভিন্ন ডিগ্রি অর্জন করেছেন তিনি। বর্তমানে ঢাকা বিশ্ববিদ্যালয় থেকে বাংলাদেশের মুক্তিযুদ্ধের ওপর পিএইচডি করছেন এই সেনা কর্মকর্তা। তিনি সমসাময়িক বিষয় নিয়ে বিভিন্ন  পত্রিকায় এবং ম্যাগাজিনে নিয়মিত  লেখালেখি করেন।   তার প্রথম বই, “শিরোনামহীন চিন্তা” বিভিন্ন বিষয়ে বিভিন্ন রকম নিবন্ধের সংগ্রহশালা। “১৯৭১: রেজিসট্যান্স, রেসিলিয়েন্স অ্যান্ড রেডেম্পশন” বইয়ের লেখক তিনি। বাংলাদেশের স্বাধীনতা যুদ্ধের একটি কাজ, ২০১৯ সালে প্রকাশিত হয়।
জাতিসংঘ মিশন
মধ্যপ্রাচ্য ও আফ্রিকায় শান্তিরক্ষা মিশনে দায়িত্ব পালন করেছেন তিনি।
পুরস্কার ও সম্মাননা
পেশাগত ভূমিকার জন্য সেনাবাহিনীর ‘বিশিষ্ট সেবা পদক’ ও ‘সেনা গৌরব পদক’ পেয়েছেন মো: সারওয়ার হোসেন।
দ্য ম্যান ইন দ্য আয়রন মাস্ক (১৯৯৮-এর চলচ্চিত্র)
দ্য ম্যান ইন দ্য আয়রন মাস্ক ১৯৯৮ সালে মুক্তিপ্রাপ্ত মার্কিন অ্যাকশন ড্রামা চলচ্চিত্র। এটি রচনা, পরিচালনা ও প্রযোজনা করেছেন র‍্যান্ডল ওয়ালেস। এতে দ্বৈত চরিত্রে অভিনয় করেছেন লিওনার্দো ডিক্যাপ্রিও, এরামিস চরিত্রে জেরেমি আয়রনস, এথস চরিত্রে জন মালকোভিচ, পোর্থস চরিত্রে জেরার্ড ডিপারদিউ, ডি'আর্থাগনান চরিত্রে গ্যাব্রিয়েল বাইরন।
রাজা লুইস ১৪'র সময়ে চারজন বন্দুকধারী সৈনিক এথস, পোর্থস, আরামিস, ডি'আর্থাগনানের মুখোশের পিছনের ব্যক্তিদের রহস্য উন্মোচন ও ব্যখ্যা করা এই চলচ্চিত্রে মূল বিষয়বস্তু। এটি আলেক্সাঁদ্র্ দ্যুমার মূল বই থেকে ১৯২৯ সালে ডগলাস ফেয়ারব্যাঙ্কস অভিনীত দ্য আয়রন মাস্ক এবং ১৯৩৯ সালে জেমস হোয়েল পরিচালিত একই নামের চলচ্চিত্রের সাথে বেশি সম্পর্কিত।
কাহিনী সংক্ষেপ
ফ্রান্সের রাজা লুইস ১৩'র মৃত্যুর পর রাজা লুইস ১৪ ক্ষমতায় আসেন। ডাচদের বিরুদ্ধে অপ্রত্যাশিত যুদ্ধের কারণে ফ্রান্স দেউলিয়া ঘোষিত হয়। লুইস খুবই বিলাসী জীবনযাপন করতেন এবং তার অনেক উপপত্নী ছিল। ইতিমধ্যে ফ্রান্সের কৃষকরা অনাহারে মারা যেতে লাগল এবং খাদ্য নিয়ে দেশব্যাপী দাঙ্গা শুরু হল। দাঙ্গা সাময়িকভাবে ক্ষান্ত হয়।
তিন বন্দুকধারী সৈনিক এরামিস, এথস, পোর্থস তাদের কাজ থেকে অবসর নিয়েছে এবং শুধুমাত্র ডি'আর্থাগনান তার কাজে বহাল রয়েছে। জনসাধারণ খাদ্যের জন্য লুইসের প্রাসাদের ফটকে বিশৃঙ্খলা সৃষ্টি করলে ডি'আর্থাগনান তাদের আশ্বাস দেন যে তিনি রাজার সাথে এ ব্যাপারে কথা বলবেন। তিনি রাজাকে এক গুপ্ত আক্রমণ থেকে রক্ষা করেন। পরস্থিতি আরও খারাপ হতে থাকে। লুইস ক্রিস্টিন নামে এক যুবতীকে তার উপপত্নী করতে চায়। কিন্তু রাউলের সাথে তার বিয়ে পাকাপোক্ত হয়ে ছিল বলে লুইস রাউলকে হত্যা করায়। লুইস ইহুদি নেতাকে হত্যা করার পরিকল্পনা করে আর সেই নেতা ছিল এরামিস। ফলে এরামিস আর এথস রাজাকে প্রতিহত করার জন্য পোর্থসকে নিযুক্ত করে।
এরামিস রাজা লুইসের জমজ ভাই ফিলিপের কথা জানত, যে এই মুখোশের পিছনের ব্যক্তি। রাজা লুইস তাকে কারাগারে বন্দী করে রাখে যাতে সে ক্ষমতার দাবী না করতে পারে। ফিলিপে লুইসের চেয়ে ভদ্র ও দয়ালু। তাকে কারাগার থেকে মুক্ত করতে হলে এরামিসদের ডি'আর্থাগনানের মুখোমুখি হতে হবে। তাই তারা বিকল্প পথের সন্ধান করে।
সমালোচনা
চলচ্চিত্রটি ইতিবাচক ও নেতিবাচক সমালোচনা পেলেও ব্যবসায়িকভাবে সফল হয়। এটি মোট $১৮৩ মিলিয়ন আয় করে। রজার এবার্ট চলচ্চিত্রটিকে ৫-এ ২.৫ রেটিং প্রদান করেন।
লিওনার্দো ডিক্যাপ্রিও তার দ্বৈত চরিত্রে অভিনয়ের জন্য সবচেয়ে বাজে পর্দা জুটি বিভাগে গোল্ডেন রাসবেরি পুরস্কার পান।
সঙ্গীত
চলচ্চিত্রের গীত রচনা ও সঙ্গীত পরিচালনা করেছেন নিক গ্লেনি-স্মিথ.
ক্ষমা (চলচ্চিত্র)
ক্ষমা হচ্ছে ১৯৮৯ সালের বাংলাদেশী মারপিটধর্মী চলচ্চিত্র। চলচ্চিত্রটি রোজী ফিল্মসের ব্যনারে প্রযোজনা করেছে অভিনেত্রী রোজী আফসারী এবং পরিচালনা করেছেন মালেক আফসারী। এটি অভিনেত্রী রোজীর আফসারী প্রথম দিকের প্রযোজিত ও অভিনীত সিনেমা। ছবিটিতে শ্রেষ্ঠাংশে অভিনয় করেন শাবানা, আলমগীর, রোজী, রাজীব, মান্না ও খলিল। এই ছবির একটি গানে কণ্ঠ দিয়ে জাতীয় চলচ্চিত্র পুরস্কার পেয়েছেন সৈয়দ আব্দুল হাদী।
সঙ্গীত
ক্ষমা চলচ্চিত্রের সঙ্গীত পরিচালনা ও সুরারোপ করেন আবু তাহের। গানে কণ্ঠ দেন সৈয়দ আব্দুল হাদী।
বাংলাদেশ জাতীয় পুরুষ ভলিবল দল
বাংলাদেশ জাতীয় পুরুষ ভলিবল দল হল বাংলাদেশের একটি জাতীয় পুরুষ ক্রীড়া দল যা পুরুষদের আন্তর্জাতিক ভলিবল প্রতিযোগিতায় বাংলাদেশের প্রতিনিধিত্ব করে। দলটি বাংলাদেশ ভলিবল ফেডারেশন কর্তৃক নিয়ন্ত্রিত ও পরিচালিত হয়। অক্টোবর ২০১৫, অনুযায়ী দলের এফআইভিবি র‌্যাঙ্কিং ছিল ১৪১ তম। এখনও ভলিবল বিশ্বকাপে খেলতে না পারলেও এশিয়ান চ্যাম্পিয়নশিপ সহ বিভিন্ন আন্তর্জাতিক প্রতিযোগিতা ও প্রীতি ম্যাচে অংশগ্রহণ করে থাকে।
আবুল কাশেম ফজলুল হক
আবুল কাশেম ফজলুল হক (, ২৬ অক্টোবর ১৮৭৩-২৭ এপ্রিল ১৯৬২) বাঙালি আইনজীবী, লেখক এবং সংসদ সদস্য ছিলেন। বিংশ শতাব্দীর প্রথমার্ধে বাঙালি কূটনীতিক হিসেবে  পরিচিত লাভ করেন। রাজনৈতিক মহল এবং সাধারণ মানুষের নিকট শের - ই - বংগাল এবং 'হক সাহেব' নামে পরিচিত ছিলেন। তিনি রাজনৈতিক অনেক পদে অধিষ্ঠান করেছেন, তার মধ্যে কলকাতার মেয়র (১৯৩৫), অবিভক্ত বাংলার প্রধানমন্ত্রী (১৯৩৭-১৯৪৩), পূর্ববঙ্গের মুখ্যমন্ত্রী (১৯৫৪), পাকিস্তানের স্বরাষ্ট্রমন্ত্রী (১৯৫৫), পূর্ব পাকিস্তানের গভর্নর (১৯৫৬-১৯৫৮) অন্যতম। যুক্তফ্রন্ট গঠনে প্রধান নেতাদের মধ্যে তিনি অন্যতম। বাংলায় তিনি কৃষক প্রজা পার্টি নীচু জাতের হিন্দু ও মুসলমান উভয় কৃষকদের স্বার্থের পক্ষেই সওয়াল করত। এমনকি মুসলিম লিগের সঙ্গে কৃষক প্রজা পার্টির লড়াইও চলেছিল।
প্রারম্ভিক জীবন
এ. কে. ফজলুল হক ১৮৭৩ সালে ২৬ অক্টোবর বরিশাল জেলার রাজাপুর থানার সাতুরিয়া গ্রামে মামার বাড়িতে জন্মগ্রহণ করেন। তার আদি পৈতৃক নিবাস পটুয়াখালী জেলার বাউফল উপজেলায়। তিনি কাজী মুহম্মদ ওয়াজেদ এবং সাইদুন্নেসা খাতুনের একমাত্র পুত্র ছিলেন।